
A Caterham Seven 620R 


A Seven nem egy közönséges autó. A több 
mint 50 éves nagy teljesítményű örökséggel 
a háta mögött, emblematikus helyet foglal 
el a versenyautó rajongók között világszerte. 


Egyszerű, versenyszemléletű konstrukciója 
és könnyű súlya ma is ugyanolyan helytálló, 
mint amikor a Lotus Sevent először bemutatták, 
1957-ben. 

A tökéletes versenygép 


A Lotus Seven, a látnoki képességű Formula 
One tervező, Colin Chapman alkotása, egy 
közúton használható sportautó volt, amely 
versenyautó alapelvekre épült és szereld 
magad készletként érkezett a vevőhöz. Egy 
Lotus forgalmazó a Surrey megyei Caterham 
városában potenciális lehetőséget látott a kis 
sportautókban. 1973-ban a Caterham Cars 
megvásárolta a Lotustól a jogokat és elkezdte 
megépíteni a „Series 3“ változat harmadik 
generációját, amelyet a mai napig gyárt. 


Ha egymás mellé tennénk egy eredeti Lotus 
Seven 3-as sorozatú autót 1968-ból, és egy 
közel ötven évvel később készített modellt, 
azok nagyon hasonlóak lennének. Azonban 
a felszín alatt a Caterham folytatta az autó 
finomítását és fejlesztését, biztosítva ezzel az 
átfogó versenyzési teljesítmény fenntartását. 


Az eddigi legnagyobb erejű Caterham autó a 
Seven 620R, amely 2013-ban jelent meg. A 
Caterham által kifejlesztett 310 féklóerős Ford 


motorral, az ehhez csatlakozó hatsebességes, 
szekvenciális verseny sebességváltóval, az 572 
kg tömegű autó 0-ról 100 km/h sebességre 
2,8 másodperc alatt gyorsul, legnagyobb 
sebessége pedig 250 km/h. A jármű a legújabb 
anyagtechnológia eredményeit is felhasználja: 
a könnyű karbonszálat a sárvédőkben, a belső 
panelekben, műszerfalban és az ülésekben, míg 
a kerekeket és gumiabroncsokat kifejezetten 
erre az autóra fejlesztették ki. 


Becslések szerint akár 1000 Seven is 
versenyezhet egy-egy hétvégén szerte a 
világban rendezett bajnokságokon Kolumbiától 
Tajvanig. A Kent megyei Dartforban lévő 
Caterham gyár évente 500 autót épít, 
amelynek felét exportálják szerte a világban. 
Habár mindegyik exportautó teljesen kész, 
mint bármilyen más utcai autó, az Egyesült 
Királyságban élő vásárlók még rendelhetnek 
az eredetihez hasonló szereld magad készletet, 
amelyből évente több mint 100 talál gazdára. 


... a gyors autóknak és a LEGO® építésnek 
egyaránt, ez tökéletes kiindulási pontot kínált 
Carl Greatrix ötletének, hogy megépítse a 
Caterham Seven LEGO változatát. 


„Az egyik legnagyobb vezetési élményem az 
volt, amikor egy Caterham Sevent vezethettem 
a pályán. Brutálisan gyors jármű, a könnyű 
súlyának köszönhetően, és óriási élmény benne 
ülni. Olyan húrokat pendített meg a szívemben, 
amit sosem fogok elfelejteni.“ 


„Amikor visszatértem, hogy LEGO modelleket 
építsek, úgy gondoltam, hogy a jármű könnyen 
engedi majd modellezni magát a LEGO 
elemekkel, mert meglehetősen szögletes, és 
ha megtalálom az alkalmas méretarányt, akkor 
minden olyan részletet meg tudok építeni, amit 
látni szeretnék rajta.“ 


„Minden egyes változat megtervezése két- 
három hetet vett igénybe, majd kezdődhetett az 
áttervezés, megvizsgálva minden lehetőséget. 
A matricák véglegesítése még egy hétig tartott, 
ezért mondhatom, hogy mindegyik változat 
áttervezése, megépítése és véglegesítése 
majdnem egy hónapot vett igénybe, utána 
pedig fényképezés, stb.“ 


„Le a kalappal Henrik, a LEGO tervezője előtt, 
aki a modellemen legalább olyan lelkesedéssel 
dolgozott, mint én magam. Ez azonnal látható 
az általunk létrehozott változaton. Nagyszerű 
lett, és ő nagyon ügyesen megőrizte azt a 
megjelenést, amit én eredetileg elképzeltem, 
bár maga az építés egészen másként alakult. 


Rajongója lévén... 
LEGO® tervező 


Henrik Andersen is nagy örömmel vett részt 
ebben a legújabb LEGO Ideas projektben. 


„Mindig nagyon érdekes a részletesebben 
kidolgozott modelleken dolgozni. Autórajongó 
vagyok, így már a projekt kezdete előtt is 
ismertem a Caterham Sevent.“ 


„LEGO tervezőként arról kellett gondoskodnom, 
hogy a modellt a LEGO minőségi szabványoknak 
megfelelően lehessen megépíteni, és úgy 
legyen összeállítva, hogy be lehessen mutatni 
a LEGO építési útmutatóban.“ 


„Carl igazán nagyszerű munkát végzett azzal, 
hogy az igazi autó alakját sikerült átvinnie 
a LEGO változatba, hiszen a lejtős orr és a 
csomagtartó igazán összetett feladatot jelent. 
Egész sok próbálkozás volt, legalább öt vagy 
hat, mire a modell elkészült, ezért a végleges 
változat kissé eltér az ő eredeti modelljétől.“ 


„Igazán elégedett vagyok a kész modell 
arányaival, igazán közel van a valódi autóhoz 
– és szerintem szép és átlátható az építése.“ 


TEDD KÖZZÉ 
AZ ÖTLETED! 

Azzal, hogy kitöltesz egy rövid felmérést, automatikusan részt 
veszel egy sorsolásban, ahol akár egy LEGO® díjat is nyerhetsz. 
A hivatalos szabályokat és azok részleteit lásd a honlapon. 


Tetszik a LEGO® Ideas szett? 


A LEGO Csoport szeretné megismerni a véleményed az új termékről, 
amelyet az imént vásároltál meg. Visszajelzéseddel segíted ennek a 
terméksorozatnak a jövőbeni fejlesztését. Látogass el ide: 


LEGO.com/productsurvey 


Vevőszolgálat 
LEGO.com/service vagy telefonon: 


00800 5346 5555 : 
1-800-422-5346 : 


